चार्जिंग के समय मोबाइल फोन में ब्लास्ट होने की घटनाएं लगातार सामने आ रही हैं। मलेशिया में एक बड़ी कंपनी क्रेडल ग्रुप के सीईओ नजरीन हसन की मौत मोबाइल फोन में ब्लास्ट की वजह से हो गई। रिपोर्ट के मुताबिक, जिस समय एक फोन में ब्लास्ट हुआ उन्होंने अपने दोनों फोन बेड के पास चार्जिंग पर लगा रखे थे। उन्हीं में से एक फोन की बैटरी चार्जिंग के वक्त फट गई और उनके बिस्तर में भी आग लग गई। नजरीन हसन कमरे में लगी आग में फंस गए और उनकी मौके पर ही मौत हो गई।